Kiryl Hatavec

Kiryl Hatavec (valgevene keeles Кірыл Гатавец; sündinud 25. juunil 1991 Minskis) on Valgevene jäähokimängija, kes mängib kaitsjana KHL-i klubis Omski Avangard.

Põhja-Ameerikasse suundus Hatavec jäähokit mängima 2008. aastal. Aastatel 2010–2014 mängis ta Cornelli Ülikooli jäähokimeeskonnas.

2009. aastal valis Tampa Bay Lightning ta NHL-i draftis 183. valikuna. 2013. aasta aprillis läks tema mängijaõigused Chicago Blackhawksile. 2014. aasta juulis sõlmis Hatavec lepingu Blackhawksi noorteklubiga Rockford IceHogs, mille meeskonnas mängis ta American Hockey League'is (AHL) kahel hooajal.

2016. aasta juulis sõlmis ta üheaastase lepingu KHL-i klubiga Minski Dinamo. Aasta hiljem naasis ta AHL-i, mängides ühe hooaja Manitoba Moose'is. Aastatel 2018–2020 mängis ta jällegi Minski Dinamos.

2020. aasta mais sõlmis ta üheaastase lepingu Omski Avangardiga."«Авангард» подписал контракт с Кириллом Готовцом". hawk.ru. 12.5.2020. Vaadatud 29.4.2021 2021. aastal võitis ta klubiga Gagarini karika.

Alates 2010. aastast on Hatavec osalenud Valgevene jäähokikoondise koosseisus neljadel maailmameistrivõistlustel.

 Viited 

 Välislingid 
 Kiryl Hatavec KHL.ru lehel
 Kiryl Hatavec hockeydb.com lehel

Kategooria:Valgevene jäähokimängijad
Kategooria:HK Minski Dinamo mängijad
Kategooria:Omski Avangardi mängijad
Kategooria:Sündinud 1991